Oct 28,2017
విజయ బ్యాంక్‌కు 87 వసంతాలు
నవతెలంగాణ : విజయ బ్యాంకు 87వ వ్యవస్థాపక దినోత్సవ వేడుకలు శుక్రవారం ఘనంగా జరిగాయి. ఈ వేడుకలను బ్యాంకు ప్రధాన, ప్రాంతీయ కార్యాలయాల్లో నిర్వహించింది. ఈ సందర్భంగా ప్రాంతీయ కార్యాలయ, అసిస్టెంట్‌ జనరల్‌ మేనేజర్‌ తాతయ్య మాట్లాడుతూ 1931 అక్టోబర్‌ 23న విజయ బ్యాంకు ఏర్పాటు అయ్యిందని తెలిపారు. దేశంలోని వివిధ జాతీయ బ్యాంకుల్లో ఒకటిగా విజయ బ్యాంకు నిలిచిందని..అలాగే పలు మైలురాళ్లను చేరుకుందని ఆయన వివరించారు. ఈ సందర్భంగా బ్యాంకు వ్యవస్థాపకులు అత్తవరా బాలకృష్ణ శెట్టి, మోడ్రన్‌ విజయ బ్యాంకు ఆర్కిటెక్‌ ముల్కి సుందర్‌ రామ్‌ శెట్టికి నివాళుర్పించారు. అనంతరం పలు సేవ కార్యక్రమాలు నిర్వహించారు. ఈ కార్యక్రమంలో తెలంగాణ ప్రాంతీయ రిజినల్‌ హెడ్‌ కె సత్యనారాయణ రాజు, రిజినల్‌ ఆఫీసు అసిస్టెంట్‌ జనరల్‌ మేనేజర్‌ ఎం శ్రీనివాసరావు, మిషన్‌ భగిరథ ఆర్‌డబ్ల్యూఎస్‌అండ్‌ఎస్‌ డిపార్టుమెంట్‌ తెలంగాణ, ఇంజనీర్‌ ఇన్‌-చీఫ్‌ బి సురేందర్‌ రెడ్డి, బ్యాంకు ఖాతాదారులు, ఎగ్జిక్యూటివ్‌లు, కార్యాలయ సిబ్బంది పాల్గొన్నారు.
మీ స్నేహితులకు రికమెండ్ చెయ్యండి